**OZNÁMENIE O VYHLÁSENÍ VÝBEROVÉHO KONANIA**

Obec Matiašovce na základe ustanovenia § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanovenia § 5 zákona č. 552/2003 Z. z. o výkone práce vo verejnom záujme v znení neskorších predpisov

**vyhlasuje**

**výberové konanie na obsadenie funkcie riaditeľa/ky**

**Materskej školy, Južná 155/40, 059 04 Matiašovce**

s predpokladaným nástupom od 30. júna 2022.

* **Kvalifikačné predpoklady a osobitné kvalifikačné predpoklady na vykonávanie funkcie riaditeľa/ky školy:**
* Vzdelanie podľa vyhlášky Ministerstva školstva, vedy, výskumu a športu Slovenskej republiky č. 1/2020 o kvalifikačných predpokladoch pedagogických zamestnancov a odborných zamestnancov v znení neskorších predpisov.
* Zaradenie do kariérového stupňa minimálne samostatný pedagogický zamestnanec alebo samostatný odborný zamestnanec podľa § 32 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.
* Najmenej 5 rokov pedagogickej činnosti podľa § 3 ods. 5 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov ku dňu uskutočnenia výberového konania.
* **Ďalšie kritériá a požiadavky:**
* Organizačné a riadiace schopnosti.
* Bezúhonnosť podľa § 15 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.
* Zdravotná spôsobilosť podľa § 16 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.
* Ovládanie štátneho jazyka podľa § 17zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.
* Spôsobilosť na právne úkony v plnom rozsahu.
* Aktívna znalosť práce s počítačom (Word, Excel, Internet).
* Znalosť príslušnej legislatívy.
* Komunikačné zručnosti na úrovni vedúceho pedagogického zamestnanca, flexibilita, zodpovednosť, a spoľahlivosť, vyrovnaný postoj k pracovnému zaťaženiu.
* Vítaná je skúsenosť s prípravou projektov a získavaním zdrojov z fondov EÚ, nadácií, grantových programov a pod.
* **Zoznam požadovaných dokladov, ktoré musí uchádzač predložiť:**
* Písomná žiadosť o zaradenie do výberového konania.
* Profesijný štruktúrovaný životopis.
* Doklad o požadovanej dĺžke výkonu pedagogickej činnosti.
* Fotokópie ďalších dokladov preukazujúcich špeciálne znalosti alebo osobnostné predpoklady.
* Lekárske potvrdenie o zdravotnej spôsobilosti vo vzťahu k výkonu činnosti podľa § 16 ods. 2 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.
* Písomný návrh koncepcie rozvoja materskej školy na päťročné funkčné obdobie (cca 10 strán),
* Písomný súhlas so spracovaním osobných údajov na účely výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
* Čestné vyhlásenie o spôsobilosti na právne úkony v plnom rozsahu.
* Čestné vyhlásenie o bezúhonnosti.
* Čestné vyhlásenie o pravdivosti všetkých údajov uvádzaných v prílohách žiadosti.
* **Zoznam dokladov, ktoré môže uchádzač predložiť:**
* Overený doklad o absolvovaní 1. atestácie (1. kvalifikačnej skúšky alebo jej náhrady).
* Overený doklad o absolvovaní funkčného vzdelávania podľa § 47 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.
* **Druh pracovného pomeru:** hlavný pracovný pomer
* **Mzdové ohodnotenie:** v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov.

**Písomnú žiadosť** o zaradenie do výberového konania s požadovanými dokladmi v zalepenej obálke je potrebné zaslať alebo osobne **doručiť najneskôr do 06. júna 2022 do 15:00 hod. na adresu:** Obec Matiašovce, Hlavná 74/43, 059 04 Matiašovce s označením: **„Výberové konanie MŠ – neotvárať!“** Prihlášky uchádzačov, doručené po stanovenom termíne, nebudú do výberového konania zaradené.

V Matiašovciach, 13. mája 2022 - **Mgr. Marián Štefaňák, v.p., starosta obce**